Parra se Blog: OM WERKLIK TE LèèF
OM WERKLIK TE LèèF
Met erkenning aan Ds. Dawie de Koker
Om vasgevang te wees in die sondes en foute van die verlede beroof ons van die geleenthede wat vandag aan ons gebied word.
John Maxwell skryf in sy boek, Failing Forward – "To move forward today, you must learn to say goodbye to yesterday's hurts, tragedies and baggage. You can't build a monument to past problems and fail forward"
Die vraag is: Is jy besig om monumente te bou van jou vorige sondes of foute? Raak dit so groot dat jy God nie eers meer kan raaksien nie? Onthou ons kan Hom nie met enige mens vergelyk nie. Hy oortref alles. Hy is getrou en regverdig en liefdevol. Jy kan op sy skoot sit en net Sy onvoorwaardelike liefde ervaar sonder enige bymotiewe. Daar is net goed in God. Ons het nie regtig woorde om Sy suiwerheid te beskryf nie.
Stap 1. Neem tyd om 'n lys van die negatiewe goed van jou verlede te maak. Wees eerlik met jouself. Wat weerhou jou daarvan om werklik by God uit te kom? Wat maak dat jy Hom nie ten volle vertrou nie?
Stap 2. Kyk na elkeen van die goed wat jy neergeskryf het en:
1. Erken die pyn wat dit meebring.
2. Rou of huil dalk daaroor.
3. Vergewe die persoon wat die pyn veroorsaak het – al voel jy nie daarna nie. Sê dit! Vra die Here om jou te help om te vergewe. Sê byvoorbeeld: In die naam van Jesus Christus vergewe ek jou………(Naam van die persoon) vir……..(dit wat hy of sy aan jou gedoen het) Jy sal wel die vrede (gevoel) kry wat alle verstand te bowe gaan.
4. Vergewe jouself (die foute wat jy gemaak het)
5. Besluit om dit te los en beweeg aan (sioen visueel hoe jy omdraai en jy in Jesus se oop arms instep en saam met Hom maaltyd hou – Open 3:20)
6. Neem die stuk papier waarop jy die goed neergeskryf het – skeur dit op en gooi dit weg (en as jy weer daaraan dink, sê vir jouself dit is verby, dis afgehandel – jy het vergewe en God het jou vergewe en glo dit.
Die kuns van die lewe is om die foute in jou lewe te sien as lesse. Lesse wat jy leer om van jou die mens te maak wat God wil hê jy moet wees. Hy wil vir jou 'n lewe van oorvloed skenk. In Engels is dit so mooi: The present (die nou) is a present(geskenk) wat God aan jou en my gee om te geniet.
Is jy opgewonde om elke dag jou geskenk oop te maak en te sien wat God vandag (nou) vir jou gee?
En kan daardie foute en sonde van gister-eergister mens darem lamlê....so ja, dis vir klaarmaak voor die Here en aangaan, nes OomP hier sê.